## **Befolkningsudvikling på Afrikas Horn**

Formålet med denne øvelse er at undersøge, hvor meget befolkningen på Afrikas Horn er vokset siden 1960.

**Befolkningen på Afrikas Horn**

1. Gå ind på [**http://www.google.dk/publicdata/directory**](http://www.google.dk/publicdata/directory) (eller direkte <https://goo.gl/io7d5t>) → indikatorer fra verdensudvikling → **miljø** → befolkningstal → Afrika syd for Sahara → klik på de lande du vil undersøge (Djibouti kan findes under “Mellemøsten og Nordafrika”). OBS: klik på pilene ud for de enkelte områder og sørg for **ikke** at sætte flueben før du har fundet det du vil vise - slet flueben i Verden og fx Afrika syd for Sahara.
2. Find befolkningstallet for 1960, 1980, 2000 og 2017 (eller seneste år) for hvert land og skriv det ind i tabellen nedenfor.
3. Beregn befolkningsudviklingen (dvs. forskellen) fra 1960 til 2017 (eller seneste år) for hvert land.
4. Beregn den gennemsnitlige procentvise befolkningstilvækst pr. år i perioden 1960-2017. HINT: Tag forskellen og divider den med før-tallet (1960). Gang med 100 og divider med antal år, så har man den årlige stigning i procent. Du kan evt. foretage udregningen for forskellige perioder og dernæst sammenligne (fx 1960-1980)
5. Foretag en vurdering af befolkningstallet på Afrikas Horn i 2050.
6. Udfyld tabellen med udgangspunkt i befolkningsdata fra Danmark.

|  |  |  |  |  |  |  |  |
| --- | --- | --- | --- | --- | --- | --- | --- |
| **Land** | **1960** | **1980** | **2000** | **2017** | **Forskel 1960-2017** | **%-vis befolknings-tilvækst pr. år** | **2050?** |
| **Somalia** |  |  |  |  |  |  |  |
| **Djibouti** |  |  |  |  |  |  |  |
| **Eritrea** |  |  |  |  |  |  |  |
| **Etiopien** |  |  |  |  |  |  |  |
| **I alt** |  |  |  |  |  |  |  |
| **Danmark** |  |  |  |  |  |  |  |

Data om landenes befolkningstal.

1. Kopier tallene fra tabellen ind i Excel og lav grafer over de enkelte lande og en samlet graf for hele Afrikas Horn.
2. Tilføj dernæst en tendenslinje for hele regionen og lav en fremskrivning af befolkningsudviklingen frem til 2050: højreklik på kurve 🡪 formatér tendenslinje 🡪 i feltet videresend (i nogle udgaver af Excel hedder det ’*fremad’* eller *’prognose’*) skrives antal år fra seneste datasæt til 2050 – fx 35. Nu kan befolkningsvæksten i 2050 aflæses. Vurder selv om tendenslinjen skal være lineær, eksponentiel eller tilpasset på anden vis.
3. Hvilken indflydelse har befolkningsvækst på fordelingen af landbrugsland og adgangen til de naturlige ressourcer (fx vand)? Her er det relevant at benytte grafen for ’befolkningstæthed’, som du kan finde i menuen til venstre eller ved at skrive det i søgefeltet.

**Andre parametre for befolkningsvækst og fødsler**

I kategorien **”***Sundhed****”*** kan I undersøge nedenstående:

* ’Forventet levetid’ for de samme lande. Hvad viser grafen? Og hvad har indflydelse på forventet levetid?
* ’Fertilitetsprocent’ for de samme lande. Hvad viser grafen? Og hvad har indflydelse på fertilitetsprocenten?
* ’Fødselshyppigheden for unge’ for de samme lande. Hvad viser grafen? Og hvad har indflydelse på fødselshyppigheden?

Vurder om befolkningsudviklingen på Afrikas Horn er årsagen til at de sulter?

Undersøg de samme parametre for tre lande i Mellemøsten, der er meget rige…

Genovervej om befolkningsvæksten er årsagen til at der er sult på Afrikas Horn.

**Gå på opdagelse i databasen:**

Find 3-5 andre forhold om landene på Afrikas Horn (og Danmark som sammenligningsgrundlag).

Beskriv udviklingen i de forhold du har undersøgt og forklar udviklingen

Forklar eventuelle udsving og ændringer i den beskrevne udvikling

|  |
| --- |
| Gem jeres svar og data, så de kan indgå i besvarelsen af den overordnede problemstilling ”Hvorfor sulter de på Afrikas Horn?”**HUSK:** *Jo bedre data – des bedre argumentation.* |